અમદાવાદઃ ગોતાના વસંતનગર પાસે બની રહેલી મુખ્યમંત્રી આવાસ યોજનાના 14મા માળે ધાબા ઉપરથી પાંચ વર્ષના પુત્ર સાથે પડતું મુકી મહિલાએ આપઘાત કરી લીધો છે. ઘરની નજીક જ સૂર્યદીપ સોસાયટીમાં રહેતા 28 વર્ષના રમીલાબહેન રબારીએ પાંચ વર્ષના પુત્ર અક્ષય સાથે અંતિમ પગલું ભર્યું હતું. પતિ હત્યા કેસમાં જેલવાસ ભોગવી રહ્યો છે અને પત્ની સાસરીમાં સંયુક્ત પરિવારમાં રહેતી હતી. રમીલાબહેન આવાસ યોજનામાં રાત્રે પહોંચ્યા કે સવારે તે મુદ્દે સોલા પોલીસે તપાસ હાથ ધરી છે.